Rezumatul Studiului 12 - Marile puteri şi poporul lui Dumnezeu

1. **Persia. Daniel 11:1-2**
   * Cei trei regi ce au urmat după Cir au fost Cambyses, Smerdis şi Darius. Cel de-al patrulea a fost Xerxes (împăratul Asuerus din cărţile Ezra şi Estera).
   * Darius a încercat să invadeze Grecia însă a fost învins la Maraton. Xerxes ajuns până la Atena, dar şi el a fost de asemenea înfrânt.
   * Modul în care aceşti monarhi ne-au fost introduşi este în paralel cu profeţiile lui Amos. În acele profeţii, Dumnezeu Îşi iartă poporul de trei păcate, dar îl pedepseşte din cauza celui de-al patrulea păcat.
2. **Grecia. Daniel 11:3-4**
   * Statele elene s-au unit pentru a-l confrunta pe Xerxes. Grecia a devenit o naţiune puternică care a învins Persia 150 de ani mai târziu.
   * Imperiul lui Alexandru cel Mare a fost împărţit în patru mari regate: Imperiul Seleucid; Regatul Ptolemeic; Regatul Greco-Bactrian (Casandru) şi Regatul Grec din Asia Mică (Lisimah).
   * Dumnezeu este în controlul istoriei. El a prezis aceste evenimente cu secole înainte să se petreacă.
3. **Ptolemeii şi Seleucizii. Daniel 11:5-14**
   * Împăratul din Nord şi împăratul din Sud reprezintă diferiţi domnitori şi diferite regate până la Sfârşitul Timpului. Astfel că identitatea lor variază pe măsură ce evenimentele se derulează.
   * Iniţial, împăratul din Sud a fost dinastia Ptolemaică (Egipt), iar împăratul din Nord a fost dinastia Seleucizilor (Siria). Palestina – Ţara Promisă a iudeilor – era situată între cele două imperii.
   * Antioh al IV-lea Epifanes a încercat să elenizeze Israelul. Macabeii s-au răsculat împotriva acestui act astfel că Israel şi Roma au semnat un tratat de ajutor reciproc.
4. **Roma Imperială. Daniel 11:15-28**
   * Câteva personalităţi şi evenimente din Imperiul Roman contemporane cu Isus sunt menţionate:
     + „asupritorul” (v. 20). Caesar Augustus: recensământul lui l-a dus pe Iosif în Betleem.
     + „omul dispreţuit” (v. 21). Tiberius: Isus a fost crucificat în perioada lui de domnie.
     + „se vor revărsa … împreună cu o căpetenie a legământului.” (v. 22). Israel nu mai era o naţiune din 70 d.Hr.
   * Daniel 11:27-28 relatează creşterea bisericii din perioada domniei lui Constantin. Cu toate acestea, tranziţia de la Roma Păgână la Roma Papală nu va avea loc până în anul 538 d.Hr., „căci sfârşitul nu va veni decât la vremea hotărâtă”.
5. **Roma Papală. Daniel 11:29-39**
   * Natura împăratului din Nord se schimbă. Acum reprezintă o putere politico-religioasă: „cornul cel mic” vrea să uzurpe poziţia lui Dumnezeu (11:36; 7:25; 8:12)
   * Sanctuarul este profanat, sacrificiile zilnice sunt înlăturate şi urâciunea pustiirii soseşte (11:31; 8:11). Toate acestea sunt îndeplinite de Roma Imperială şi atacurile Romei Papale asupra Sanctuarului Ceresc (Matei 24:3; Luca 21:7,20).
   * Atacul împotriva poporului lui Dumnezeu „la vremea hotărâtă” (v. 35) a fost o persecuţie ce a durat 3 ani şi jumătate între anii 538 d.Hr. şi 1798 d.Hr. Unii creştini au fost ucişi (v. 33) iar alţii au fost ajutaţi (v. 34).
6. **Sfârşitul Timpului. Daniel 11:40-45**
   * Vremurile sfârşitului (v. 40) au început în anul 1798. Franţa a atacat papalitatea deposedând-o temporar de puterea politică. În Apocalipsa 11:8, Franţa este reprezentată de Egipt, o putere ateistă.
   * O dată ce rana de moarte i s-a vindecat (Apoc. 12:17; 13:3), împăratul din Nord a atacat Rămăşiţa care este reprezentată de către „Ţara cea Minunată” (v. 41), Sionul (Apoc. 14:1)
   * Mulţi se vor alătura Rămăşiţei (Edom, Moab, Amon v. 41) în timpul predicării întreitei solii (Apoc. 14:6-12).
   * Apoi, împăratul din Nord se va alătura într-o triplă alianţă (v. 43; Apoc. 16:13). Ei vor aduna mult popor laolaltă (mări) pentru a ataca Rămăşiţa. Cu toate acestea, vor fi nimiciţi la A Doua Venire a lui Isus (v. 45; Apoc. 16:15-21).